EkBass/fiwiki-20250220-pages-articles huggingface dataset:
Fenway Park

Fenway Park on Boston Red Sox -baseballseuran kotikenttä. Kenttä on vanhin kaikista Major League Baseball -stadioneista. Se avattiin vuonna 1912. Nimi Fenway Park tulee siitä, että kenttä sijaitsee Fenwayn alueella Bostonissa.Red Sox, City Celebrate Fenway's 100thViitattu 4.7.2024 ==Käyttö== ===Baseball=== Red Soxien kilpailijat, Boston Braves käyttivät Fenwaytä vuoden 1914 World Seriesissä ja kauden 1915, kunnes Braves Field valmistui. ===Jalkapallo=== Toukokuun 30. päivä, 1931 8 000 fania tuli stadionille katsomaan New York Yankees vastaan Celtics American Soccer League -ottelua, jonka New York Yankeesit voittivat 4-3. Yankeesien maalivahti Johnny Reder palasi myöhemmin Boston Red Soxien riveihin. Myös NASL-joukkue Boston Beacons käytti kenttää kotikenttänään vuonna 1968. ===Amerikkalainen jalkapallo=== Vaikka Fenway Park on melko pieni, siellä pystyy kuitenkin pelaamaan amerikkalaista jalkapalloa. Vuonna 1926 pelattiin ensimmäinen AFL:n peli. ===Jääkiekko=== Jääkiekkoa ei ole pelattu Fenwayllä, vaikka Boston Collegen ja Bostonin yliopiston piti pelata Keskilännen joukkueita vastaan. Boston Bruinsin omistaja Jeremy Jacobs on lobannut, jotta Bruinsit voisivat pelata kotipelinsä Fenwayllä. Boston Bruins pelasi NHL Winter Classic 2009–2010 -ulkoilmaottelun stadionilla. Vastassa oli Philadelphia Flyers. ===Poliittiset puheet=== Yksi tunnetuimmista kampanjapuheista Amerikan poliittisessa historiassa tapahtui Fenway Parkissa vuoden 1940 presidenttikilvassa, kun presidentti Franklin D. Roosevelt lupasi, että hän ei lähettäisi amerikkalaisia sotilaita sotiin ulkomaille. Samaan aikaan toinen maailmansota oli käynnissä Euroopassa ja Yhdysvallat liittyi kuitenkin mukaan sotaan seuraavana vuonna. ===Konsertit=== Vaikka Fenway Parkia ei ollut aikaisemmin käytetty useasti konserttipaikkana, Red Soxin uusi omistaja on käyttänyt sitä kahteen konserttiin joka vuosi. Konsertit aloitettiin vuonna 2003 Bruce Springsteenin ja E Street Bandin The Rising Tourilla, Jimmy Buffet esiintyi vuonna 2004 ja Rolling Stones aloitti vuoden 2005 A Bigger Band Tourin kahdella show’lla Fenway Parkissa. Vuonna 2006 Dave Matthews Band soitti stadionilla Sheryl Crow'n kanssa. Kesällä 2007 The Police esiintyi kahdessa show’ssa. ==Lähteet== Luokka:Yhdysvaltain baseballstadionit Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Bostonin rakennukset ja rakennelmat Luokka:Bostonin urheilu Luokka:National Register of Historic Places -kohteet Massachusettsissa
1972 (albumi)

1972 on folklaulaja Josh Rousen neljäs studioalbumi. Sen julkaisi Rykodisc vuonna 2003. == Kappaleet == # # # # # # # # # # == Aiheesta muualla == * 1972 discogs.com -sivustolla Luokka:Vuoden 2003 albumit Luokka:Josh Rousen albumit
Carrie Snodgress

Caroline ”Carrie” Snodgress (27. lokakuuta 1946 Barrington, Illinois – 1. huhtikuuta 2004 Los Angeles) oli yhdysvaltalainen näyttelijä. Hänet muistetaan muiden muassa elokuvista Hupsun kotirouvan päiväkirja (1970), Kalpea ratsastaja (1985) ja Sininen taivas (1994). Roolistaan Hupsun kotirouvan päiväkirjassa Snodgress sai kaksi Golden Globea. Lisäksi hän oli ehdolla Oscar-palkinnon ja Baftan saajaksi. Snodgress oli alun alkaen kotoisin Illinoisin osavaltiosta, jonka alueella hän myös opiskeli. Hänellä oli suhteet Neil Youngin ja Jack Nitzschen kanssa. Youngin kanssa Snodgressillä oli Zeke- niminen poika. Nitzsche murtautui Snodgressin kotiin vuonna 1979 ja pahoinpiteli hänet, Nitzsche sai tästä teostaan sakot ja kolmen vuoden ehdollisen tuomion. Snodgress avioitui taidemaalari Robert Jones vuonna 1981, parin avioliitto päättyi eroon muutaman vuoden kuluttua. Snodgress kuoli 58-vuotiaana Los Angelesissa kärsittyään sydän- ja maksavaivoista. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1946 syntyneet Luokka:Vuonna 2004 kuolleet
Eläköön uusi kuningas

Eläköön uusi kuningas on Lady Oscar -nimisen animesarjan kolmas osa. Madame du Barryn juonittelut saavat vihdoin lopun, kun vanha kuningas sairastuu ja kuolee. Du Barry vangitaan ja tuomitaan kuolemaan. Uusi nuori kuningas nousee valtaistuimelle kauniin kuningattaren Marie Antoinetten kanssa. Ensimmäisenä tehtävänään kuningatar ylentää Lady Oscarin everstiksi. Onni on kuitenkin lyhytaikaista. Marie Antoinette haaveilee ruotsalaisesta kreivistä ja laiminlyö velvollisuuksiaan kansaansa kohtaan ja tyytymättömyys Ranskassa köyhien keskuudessa kasvaa. Uudet juonittelijat kuningattaren lähipiiristä yrittävät vielä pahentaa tilannetta. Lady Oscar pyrkii kaikin keinoin puolustamaan kuningatartaan ja joutuu lopulta kaksintaisteluun kreivi Germainin kanssa. Luokka:Animesarjat
Tuftsin yliopisto

Tuftsin yliopisto () on yksityinen tutkimusyliopisto Yhdysvalloissa Medfordissa ja Somervillessä Massachusettsin osavaltiossa lähellä Bostonia. Yliopistossa on Yhdysvaltain vanhin kansainvälisten suhteiden jatkokoulutustiedekunta The Fletcher School of Law and Diplomacy. Yliopiston vanhin osa, Tufts College perustettiin vuonna 1852. Charles Tufts lahjoitti maata Medfordin korkeimmasta kohdasta Walnut Hillin kampukselle sanoen, että hän halusi sen olevan "valo mäellä". Nimi muutettiin Tufts Universityksi 1954. Oppilaitos toimi sata vuotta pienenä uusienglantilaisena vapaiden taitojen opistona (liberal arts college), kunnes muuttui ranskalais-amerikkalaisen ravintofysiologi Jean Mayerin 1970-luvun loppupuolella alkaneella puheenjohtajakaudella kansainväliseksi yliopistoksi. Tuftsissa opiskelee yli 12 000 opiskelijaa, joista runsas puolet on maisteri- tai tohtoriopiskelijoita (2021). Yliopistossa on 10 tiedekuntaa, jotka painottuvat pääosin lääketieteeseen ja yhteiskunnallisiin aineisiin. Yliopisto painottaa kaikessa julkista palvelua. Se tunnetaan kansainvälisyydestään, johon sisältyy kannustaminen Yhdysvaltain ulkopuolella tapahtuviin opintoihin. Tieteellisiä saavutuksia painottavassa kiinalaisessa ARWU-vertailussa Tufts sijoittui vuonna 2021 sijaluokkaan 151-200 tuhannen maailman parhaimpiin arvioidun yliopiston joukossa. ==Lähteet== == Aiheesta muualla == * Tuftsin yliopiston kotisivut Luokka:Massachusettsin yliopistot ja korkeakoulut Luokka:Middlesexin piirikunta (Massachusetts)
Davis Square

Davis Square on aukio Somervillessä, Massachusettsin osavaltiossa, kuuden kadun risteyksessä: Holland Streetin, Dover Streetin, Day Streetin, Elm Streetin, Highland Avenuen ja College Avenuen. Nimellä Davis Square viitataan myös alueeseen aukion ympärillä, joka sisältää kortteleita myös Cambridgen kaupungista. Kävelymatkan päässä Davis Squarelta sijaitsee Tuftsin yliopisto, Ball Square, Porter Square, Powder House Square, Teele Square ja osia Harvardin yliopistosta. Vuonna 1997 Davis Square oli Utne Readerin mukaan yksi Yhdysvaltojen viidestätoista ”hippimäisimmästä paikasta asua”. Vuonna 2005 The Boston Globe raportoi ensimmäisestä miljoonan dollarin asunnosta, joka oli myynnissä Davis Squarella. Nykyään Davis Square on sekoitus vanhaa ja uutta. Ravintoloita, kahviloita ja kauppoja opiskelijoille ja nuorille urbaaneille ammattilaisille, sekä työväenluokan ravintolat ja suutarit. Davis Square sai nimensä Person Davisilta (1819–1894). == Aiheesta muualla == * Your Davis Square * ArtBeat festival Vuosittainen taidefestivaali Davis Squarella * Honk Festival * New Neighborhoods Gaining 1M Cachet * Davis Square: A Transit- Oriented Development Case Study Luokka:Yhdysvaltain aukiot Luokka:Massachusettsin rakennukset ja rakennelmat Luokka:Middlesexin piirikunta (Massachusetts)
Zal Cleminson

thumb|Zal Cleminson Alasdair "Zal" Cleminson (s. 4. toukokuuta 1949 Glasgow, Skotlanti) on skotlantilainen kitaristi. Parhaiten hänet muistetaan The Sensational Alex Harvey Bandin klovniksi maskeerattuna kitaristina 1970-luvulla. Muita Cleminsonin yhtyeitä ovat olleet Tear Gas 1970-luvun alkupuolella sekä Nazareth, jossa Cleminson oli kahden levyn ajan 1978–1980. 1980-luvulla hän oli mukana Elkie Brooksin yhtyeessä. Vuonna 2006 hän teki näyttelijä-debyyttinsä lännenelokuvassa A Shot in the West. Vuonna 2008 hän ilmoitti vetäytyvänsä musiikkiteollisuudesta. Luokka:Brittiläiset kitaristit Luokka:Vuonna 1949 syntyneet Luokka:Elävät henkilöt
Nashville (Josh Rousen albumi)

Nashville on folklaulaja Josh Rousen viides studioalbumi. Sen julkaisi Rykodisc vuonna 2005. == Kappaleet == # # # # # # # # # # == Aiheesta muualla == * Nashville discogs.com -sivustolla Luokka:Vuoden 2005 albumit Luokka:Josh Rousen albumit
Nashville (täsmennyssivu)

Nashville voi tarkoittaa ainakin seuraavia: == Maantieteessä == * Useiden yhdysvaltalaisten kaupunkien nimi: ** Nashville, Tennesseen osavaltion pääkaupunki ** Nashville, Arkansas ** Nashville, Georgia ** Nashville, Illinois ** Nashville, Indiana ** Nashville, Kansas ** Nashville, Michigan ** Nashville Township, Minnesota ** Nashville, Nebraska ** Nashville, Pohjois- Carolina ** Nashville, Ohio ** Nashville, Wisconsin == Laivat == * USS Nashville (CL-43), Yhdysvaltain laivaston Brooklyn-luokan kevyt risteilijä, käytössä 1938–1951 == Albumit == * Nashville, Jussi Raittisen studioalbumi vuodelta 1976 * Nashville, Josh Rousen studioalbumi vuodelta 2005 == Muut == * Nashville, yhdysvaltalainen elokuva vuodelta 1975 * Nashville, yhdysvaltalainen televisiosarja.
Jack Elam

William Scott "Jack" Elam (13. marraskuuta 1920 – 20. lokakuuta 2003) oli yhdysvaltalainen näyttelijä. Hän tuli tunnetuksi varsinkin lännenelokuvista, kuten italialaisesta Huuliharppukostajasta (1968) ja Howard Hawksin viimeisestä ohjaustyöstä Rio Lobo (1970). Elam syntyi Arizonan osavaltiossa. Syntymävuodesta on saatavilla ristiriitaista tietoa (myös 1916/1918); näyttelijän sanotaan nuorena valehdelleen iästään työnsaantia helpottaakseen. Hänellä oli toisessa silmässään näkyvä vaurio seurauksena lapsuusiän tappelusta. Elam voitti vuonna 1983 Golden Boot -palkinnon. Hän kuoli Oregonin Ashlandissa 82-vuotiaana. ==Aiheesta muualla== * Jack Elamin muistokirjoitus Helsingin Sanomissa * Luokka:Yhdysvaltalaiset näyttelijät Luokka:Vuonna 1920 syntyneet Luokka:Vuonna 2003 kuolleet
Michele Carey

Michele Carey (26. helmikuuta 1943 – 21. marraskuuta 2018Michele Carey Dies: ‘El Dorado’ And ‘Live A Little, Love A Little’ Actress Was 75) oli yhdysvaltalainen näyttelijä. Carey esiintyi jo 1960-luvulla muun muassa Elvis- elokuvassa Tytöstä tyttöön (Live a Little, Love a Little, 1968). Myöhempi ura on tuonut tullessaan esimerkiksi roolin elokuvassa Kilimanjaro (In the Shadow of Kilimanjaro, 1986). Carey syntyi Annapolisissa, Marylandissa. Ennen saavuttamaansa menestystä elokuvissa ja televisiossa hän oli jo lupaava pianisti ja malli. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1943 syntyneet Luokka:Vuonna 2018 kuolleet
Luettelo Suomen virallisen albumilistan ykkösistä vuonna 1997

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 1997. Viikko Artisti Levy Levy-yhtiö 1 Smurffit Tanssihitit Vol. 1 EMI 2 Smurffit Tanssihitit Vol. 1 EMI 3 No Doubt Tragic Kingdom Interscope/BMG 4 No Doubt Tragic Kingdom Interscope/BMG 5 No Doubt Tragic Kingdom Interscope/BMG 6 No Doubt Tragic Kingdom Interscope/BMG 7 No Doubt Tragic Kingdom Interscope/BMG 8 No Doubt Tragic Kingdom Interscope/BMG 9 No Doubt Tragic Kingdom Interscope/BMG 10 U2 Pop Island/Polygram 11 Jari Sillanpää Auringonnousu MTV/AXR 12 Aerosmith Nine Lives Columbia/Sony 13 Aerosmith Nine Lives Columbia/Sony 14 Aerosmith Nine Lives Columbia/Sony 15 Aerosmith Nine Lives Columbia/Sony 16 Apulanta Kolme Levy-Yhtiö 17 Kaija Koo Unihiekkamyrsky WEA/Warner 18 Kaija Koo Unihiekkamyrsky WEA/Warner 19 Kaija Koo Unihiekkamyrsky WEA/Warner 20 Kaija Koo Unihiekkamyrsky WEA/Warner 21 Smurffit Tanssihitit Vol. 2 EMI 22 John Fogerty Blue Moon Swamp Warner Bros. 23 Princessa Calling You Eastwest/Warner 24 Alexia Fan Club Dance Pool/Sony 25 Alexia Fan Club Dance Pool/Sony 26 Alexia Fan Club Dance Pool/Sony 27 Prodigy The Fat of the Land XL Recordings/SMD-Musiikki 28 Prodigy The Fat of the Land XL Recordings/SMD- Musiikki 29 Prodigy The Fat of the Land XL Recordings/SMD-Musiikki 30 Prodigy The Fat of the Land XL Recordings/SMD-Musiikki 31 Prodigy The Fat of the Land XL Recordings/SMD-Musiikki 32 Prodigy The Fat of the Land XL Recordings/SMD- Musiikki 33 Backstreet Boys Backstreet's Back Jive/EMI 34 Oasis Be Here Now Helter Skelter/Sony 35 Oasis Be Here Now Helter Skelter/Sony 36 Oasis Be Here Now Helter Skelter/Sony 37 Led Zeppelin Remasters Atlantic/Warner 38 Don Huonot Hyvää yötä ja huomenta Terrier/BMG 39 Don Huonot Hyvää yötä ja huomenta Terrier/BMG 40 Don Huonot Hyvää yötä ja huomenta Terrier/BMG 41 Don Huonot Hyvää yötä ja huomenta Terrier/BMG 42 Don Huonot Hyvää yötä ja huomenta Terrier/BMG 43 Don Huonot Hyvää yötä ja huomenta Terrier/BMG 44 Don Huonot Hyvää yötä ja huomenta Terrier/BMG 45 Spice Girls Spiceworld Virgin/EMI 46 Spice Girls Spiceworld Virgin/EMI 47 Metallica ReLoad Vertigo/Polygram 48 Metallica ReLoad Vertigo/Polygram 49 Metallica ReLoad Vertigo/Polygram 50 Spice Girls Spiceworld Virgin/EMI 51 Era Era Mercury/Polygram 52 Era Era Mercury/Polygram == Katso myös == == Lähteet == * Musiikkituottajat → Tilastot → Suomen virallinen lista → Albumit 1997 Albumilista 1997
Norman Tokar

Norman Tokar (25. marraskuuta 1919 – 6. huhtikuuta 1979) oli yhdysvaltalainen elokuvaohjaaja. Hänen tuotantoonsa kuuluu tilannekomedian Leave It to Beaverin jaksoja ja useita Disney-elokuvia. Tokar syntyi Newarkissa, New Jerseyssä, ja kuoli 59-vuotiaana Los Angelesissa, Kaliforniassa. == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1919 syntyneet Luokka:Vuonna 1979 kuolleet
Love Sculpture

Love Sculpture oli brittiläinen blues rock -yhtye, jonka musiikissa oli runsaasti vaikutteita myös progressiivisesta ja taiderockista. Yhtye perustettiin 1966 Cardiffissa, Walesissa ja se hajosi 1970. Love Sculpturen johtohahmona oli kitaristi-laulaja Dave Edmunds, muut jäsenet olivat basisti John Williams ja rumpali Rob Jones. Oman aikansa mittapuulla yhtye oli huomattavan teatraalinen ja aggressiivinen. == Historia == Love Sculpture perustettiin 1966 (joidenkin tietojen mukaan 1968) kun aiemmin hajonneen The Human Beans -yhtyeen jäsenet päättivät jatkaa yhdessä soittamista. Yhtyeen kiistattomana johtohahmona toimi Edmunds, jonka virtuoosimainen soittotaito oli sen kantava voima. Love Sculpturen repertuaari koostui pääasiassa blues- standardeista, joihin Edmundsin sähkökitarasoundi toi tunnistettavan, omaperäisen sävyn. Yhtye ehti julkaista toimintansa aikana kaksi albumia, joista ensimmäistä (Blues Helping, 1968) on kiitelty hyväksi erityisesti kitarointinsa ansiosta, mutta jälkimmäistä (Forms and Feelings, 1970) kritisoitu kaupallisuudesta. Jälkimmäisellä albumilla kuultiin bluesin lisäksi myös kokeellisempia sävyjä ja vaikutteita klassisesta musiikista. Sille sisällytetty single "Sabre Dance" – nopea ja aggressiivinen toisinta Aram Hatšaturjanin klassisesta Miekkatanssista – muodostui yhtyeen suurimmaksi hitiksi ja nousi syyskuussa 1968 singlelistoilla kymmenennen suosituimman joukkoon. Love Sculpture esiintyi BBC Radio 1:llä John Peelin vieraana kahdesti vuonna 1968 ja vielä kerran seuraavana vuonna. Pian viimeisen Yhdysvaltain kiertueensa jälkeen 1970 yhtye hajosi, Edmundsin suunnatessa menestyksekkäälle soolouralle. == Diskografia == === Albumit === * Blues Helping (1968) # # # # # # # # # # # * Forms and Feelings (1970) # # # # # # # # === Singlet === * "River to Another Day" / "Brand New Woman" (1968) * "Sabre Dance" / "Think of Love" (1968, UK #5) == Lähteet == Luokka:Brittiläiset rockyhtyeet Luokka:Brittiläiset bluesyhtyeet Luokka:Brittiläiset progressiivisen rockin yhtyeet Luokka:1960-luvun rockyhtyeet ja -artistit
Lance Percival

Lance Percival (26. heinäkuuta 1933 – 6. tammikuuta 2015) oli brittiläinen näyttelijä ja koomikko. Hän oli ääninäyttelijänä The Beatles -yhtyeen animaatioelokuvassa Keltainen sukellusvene (1968). Percival tuli tunnetuksi calypsoista, joita hän esitti esimerkiksi televisio-ohjelmassa That Was the Week That Was. Kappale ”Shame and Scandal in the Family” nosti Percivalin Britannian hittilistoille vuonna 1965.http://www.poparchives.com.au/feature.php?id=852 Percival kirjoitti myös kaksi huumorisävytteistä kirjaa.http://www.normanphillips.co.uk/lance_percival_bio.htm == Lähteet == == Aiheesta muualla == * Luokka:Brittiläiset näyttelijät Luokka:Brittiläiset koomikot Luokka:Calypsomuusikot Luokka:Vuonna 1933 syntyneet Luokka:Vuonna 2015 kuolleet
Lalla Ward

Sarah ”Lalla” Ward (s. 28. kesäkuuta 1951) on brittiläinen näyttelijä. Hänet muistetaan varsinkin Romanan roolista Doctor Whossa, mutta hän esiintyi uransa aikana myös useissa elokuvissa. Lontoossa syntynyt Ward kuuluu aatelissukuun; hän on varakreivin tytär. Hän opiskeli Central School of Speech and Dramassa. Carolyn Shoemakerin ja Eugene Shoemakerin vuonna 1987 löytämä asteroidi 8347 Lallaward on nimetty hänen mukaansa. Ward on myös tehnyt työtä kirjallisuuden parissa. Hän on paitsi itse kirjoittanut, myös kuvittanut kirjoja ja nauhoittanut äänikirjoja. Hän meni vuonna 1992 naimisiin Richard Dawkinsin kanssa. == Aiheesta muualla == * * Luokka:Brittiläiset näyttelijät Luokka:Vuonna 1951 syntyneet Luokka:Elävät henkilöt
Melancholy Man

Melancholy Man on Moody Bluesin levyttämä kappale, jonka on säveltänyt Mike Pinder. Kappale on albumilta A Question of Balance vuodelta 1970, ja sen pituus on 5:49. Albumi on masteroitu uudelleen 2006 ja julkaistu albumilla, jossa on alkuperäisten kappaleiden lisäksi kuusi muuta. Nimensä mukaisesti syvän melankolinen kappale kuuluu niihin Moody Bluesin kappaleisiin, joissa Pinder käytti mellotronia. Se on Suomessa Moody Bluesin kappaleista tunnetuimpia.Pakanasanomat Sen ovat Pertti ”Pertsa” Reposen suomentamana versiona ”Yksinäinen mies” levyttäneet muun muassa Danny (albumilla D 1971), Lemon (albumilla Vanha vakaa Lemon 1972), Blue Notes (albumilla Kuutamoserenadi 1991), Pinde (albumilla Liian myöhään 1994) ja Eero Aven (albumilla Hopearuusu 1999)."Yksinäinen mies" ("Melancholy Man") -kappale tekijätietoineen Suomen äänitearkiston tietokannassa vuosilta 1901 - 1999 ==Muusikot== * Ray Thomas – laulu, huilu, tamburiini * Mike Pinder – laulu, Mellotron * Justin Hayward – laulu, kitara, mandoliini * John Lodge – laulu, basso * Graeme Edge – rummut, perkussiot, laulu ==Lähteet== Luokka:The Moody Bluesin kappaleet Luokka:Vuoden 1970 kappaleet
Siân Phillips

Jane Elizabeth Ailwên ”Siân” Phillips [ʃɑːn] (s. 14. toukokuuta 1933) on brittiläinen näyttelijä. Phillips on syntyisin Walesista, ja hänen äidinkielensä on kymri. Hän on luonut monipuolisen uran niin elokuvissa, televisiossa kuin teatterissakin. Hän voitti vuonna 1977 Baftan televisiopalkinnon Livian roolista sarjassa Minä, Claudius (1976). Rooli elokuvassa Goodbye, Mr. Chips (1969) toi hänelle Golden Globe -ehdokkuuden. Phillipsillä oli eroihin päättyneet avioliitot Don Royn, Peter O’Toolen ja Robin Sachsin kanssa. Hän on julkaissut omaelämäkertakirjallisuutta ja tehnyt vielä 2000-luvulla yhteistyötä muusikko Rufus Wainwrightin kanssa. Hänestä tehtiin vuonna 2000 Brittiläisen imperiumin ritarikunnan komentaja (CBE). == Lähteet == == Aiheesta muualla == * Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1933 syntyneet Luokka:Elävät henkilöt
Ed Sanders

Ed Sanders voi tarkoittaa ainakin seuraavia henkilöitä: *Ed Sanders, yhdysvaltalainen runoilija, yhteiskunta-aktivisti, ympäristönsuojelija ja julkaisija *Ed Sanders, brittiläinen televisiossa esiintyvä kirvesmies *Ed Sanders, yhdysvaltalainen nyrkkeilijä ja olympiavoittaja *Ed Sanders, brittiläinen näyttelijä *Ed Parish Sanders, yhdysvaltalainen teologi
Derek Jacobi

Derek George Jacobi CBE (s. 22. lokakuuta 1938 Lontoo, Britannia) on brittiläinen näyttelijä. Hän on esiintynyt useissa eri aikakausien klassikkonäytelmissä, mutta menestynyt myös televisio- ja elokuvarooleissa. Rooli Shakespearen näytelmässä Paljon melua tyhjästä toi Jacobille Tony- palkinnon vuonna 1985. Lisäksi hän on voittanut muiden muassa Baftan ja kaksi Emmyä. Kuten Laurence Olivierilla, hänelläkin on ritarinarvot sekä Tanskassa että Britanniassa.http://www.flixster.com/actor/derek-jacobi Jacobi rekisteröi maaliskuussa 2006 parisuhteensa pitkäaikaisen miesystävänsä Richard Cliffordin kanssa. == Lähteet == == Aiheesta muualla == * Luokka:Brittiläiset näyttelijät Luokka:Royal Shakespeare Companyn jäsenet Luokka:Primetime Emmy -palkinnon saajat Luokka:Tony-palkinnon saajat Luokka:Vuonna 1938 syntyneet Luokka:Elävät henkilöt
Temmeksen vaakuna

Temmeksen vaakuna oli Temmeksen kunnan tunnus vuoteen 2001 saakka, jolloin kunta liitettiin osaksi Tyrnävää. Sen on suunnitellut heraldikko Kaj Kajander, ja se vahvistettiin käyttöön 4. helmikuuta 1965. Vaakunan selitys on ”vihreässä kentässä alaisen aaltokoroisen hirren yläpuolella yksikorvainen maitokiulu”. Maitokiulu vihreällä pohjalla viittaa karjanhoitovaltaiseen maatalouteen, ja aaltokoroinen hirsi kuvaa Temmesjokea. == Lähteet == * Luokka:Temmes Luokka:Suomen entisten kuntien vaakunat
George Baker (näyttelijä)

George Baker (1. huhtikuuta 1931 Varna, Bulgaria – 7. lokakuuta 2011Chief Inspector Wexford star George Baker dies aged 80, BBC, viitattu 8.10.2011) oli brittiläinen näyttelijä. Hän syntyi Bulgarian Varnassa ja opiskeli Lancing Collegessa. Baker esitti Tiberiusta tunnetussa sarjassa Minä, Claudius (1976). Hän näytteli myös ylikomisario Wexfordia Suomessakin esitetyssä Ruth Rendellin rikosromaaneihin perustuvassa televisiosarjassa vuosina 1987−2000. Bakerilla oli myös pienet roolit James Bond -elokuvissa Hänen majesteettinsa salaisessa palveluksessa (1969) ja 007 rakastettuni (1977). ==Lähteet== == Aiheesta muualla == * Luokka:Brittiläiset näyttelijät Luokka:Vuonna 1931 syntyneet Luokka:Vuonna 2011 kuolleet
Kalojen sairaudet

Kalojen sairaudet voivat olla bakteerien, virusten, loisten tai sieni- infektion aiheuttamia. Usein sairaudenaiheuttaja piilee kalan elimistössä tai ympäristössä, mutta tauti puhkeaa vasta kun kala on huonossa kunnossa stressin, huonojen olojen, aliravitsemuksen tai onnettomuuden seurauksena. == Loiset == *Valkopilkkutautia aiheuttaa Ichthyophthirius multifilis *Merikalojen valkopilkkutauti Cryptocaryon irritans *Samettitauti Oodinium pillularis *Merikalojen samettitauti Amyloodinium ocellatum Reefkeeping S.Pro *Reikätauti Hexamita varsinkin kiekkokaloissa *Proliferatiivinen munuaistauti lohikaloilla * Camallanus -suolistomato Akvaarioharrastajan sivu * Capillaria -suolistomato * Dactylogyrus -kidusloinen * Gyrodactylus -kidusloinen * Metacercaria == Bakteeritulehdukset == * uimarakkotulehdus == Virustaudit == * Rypäletauti Lymphocystis * IHN-verenvuototauti IHN-virus * Virusperäinen verenvuotoseptikemia VHS-virus == Sieni-infektiot == *Ichthyosporidium hoferi == Muut == *M74-oireyhtymä puutostauti *Ulcerative Dermal Necrosis (UCD) *Vesihometauti == Lähteet == *
Brownsville

Brownsville on usean paikan nimi Yhdysvalloissa. * Brownsville, Florida * Brownsville, Illinois * Brownsville, Kalifornia * Brownsville, Kentucky * Brownsville, Maryland * Brownsville, Minnesota * Brownsville, Ohio * Brownsville, Oregon * Brownsville, Pennsylvania * Brownsville, Tennessee * Brownsville, Texas * Brownsville, Vermont * Brownsville, Washington * Brownsville, Wisconsin
Vercelli

Vercelli (piemonteksi Vërsèj) on kaupunki Italian Piemonten alueella Vercellin maakunnassa. Se on Vercellin maakunnan pääkaupunki. Vercellissä on arviolta 46 754 asukasta (vuonna 2015) ja sen pinta-ala on 79,9 neliökilometriä. Kaupunki sijaitsee Milanon ja Torinon välillä ja on vanhimpia Pohjois-Italian kaupunkiasutuksia. == Historia == Vercellae tai oli ligurialaisen Libici- heimon kaupunki. Marius löi kimbrit ja teutonit kaupungin lähettyvillä 101 eaa. ja viisisataa vuotta myöhemmin Stilicho tuhosi goottiarmeijan samoilla seuduilla. Kaupunki tuhoutui puolittain Hieronymuksen aikoihin. Lombardian miehityksen jälkeen se kuului Ivrean herttuakuntaan. Vuodesta 885 alue oli piispan alaisuudessa ja siitä tuli itsenäinen kunta vuonna 1120, jolloin se liittyi ensimmäiseen ja toiseen Lombardian liittovaltioon. Jo keskiajalla se lakkautti luostarien maanomistuksen alueella. Pavian yliopisto siirtyi kaupunkiin vuonna 1228 sijaiten siellä 1300-luvulle saakka. Vuonna 1263 kaupunki joutui milanolaiselle Della Torren suvulle, jolta se siirtyi Monferraton markiisin alaisuuteen vuonna 1277. Tämä nimitti kaupungin johtoon Matteo Viscontin vuosiksi 1290–1299. Ghibellinit ja guelfit kilpailivat kaupungin hallinnasta vuosina 1301–1334. Guelfit karkotettiin kaupungista useaan otteeseen ja Monferraton markiisi sai kaupungin haltuunsa uudelleen vuonna 1328. He alistuivat vapaaehtoisesti Milanon varakreivin hallintoon vuonna 1334. Vuonna 1373 piispa Giovanni Fieschi karkotti Viscontin suvun kaupungista, mutta suku valloitti kaupungin takaisin. Viscontin sisäisten sukuriitojen ollessa meneillään Facino Cane otti kaupungin haltuunsa vuonna 1402, mutta Teodoro di Monferrato karkotti puolestaan tämän vuonna 1404. Monferratoilta kaupunki siirtyi Savoijin hallintaan vuonna 1427. Vercelli oli Ranskan hallussa vuosina 1499–1553 ja Espanjan hallussa vuosina 1616–1678. Vuonna 1704 kaupunki puolustautui menestyksekkäästi Ranskan piiritystä vastaan, minkä jälkeen se oli Savoijin yhteydessä. Vuonna 1821 kaupunki nousi perustuslakia kannattavien alueiden joukkoon. == Lähteet == == Aiheesta muualla == * Kaupungin internetsivut *
Sleepy John Estes

Sleepy John Estes (myös Sleepy John, oik. John Adam Esteshttp://www.7digital.com/stores/ArtistBiography.aspx?shop=122&masterartist;=2859 , 25. tammikuuta 1889 Ripley, Tennessee - 5\. kesäkuuta 1977) oli yhdysvaltalainen blueslaulaja ja kitaristi. == Elämä == Vuonna 1915 Estesin jonkin verran kitaraa soittanut vuokraviljelijäisä muutti perheineen Tennesseen Brownsvilleen. Pian tämän jälkeen John Estes menetti näön oikeasta silmästään ystävän heitettyä häntä kivellä baseballottelussa. 19-vuotiaana Estes aloitti ammattimuusikkona soittaen paikallisissa juhlissa ja piknikeillä yhdessä huuliharpisti Hammie Nixonin sekä kitaristin ja mandoliininsoittaja James "Yank" Rachellin kanssa. Hän työskenteli - välillä säännöllisesti, välillä vähemmän - molempien muusikoiden kanssa yli 50 vuotta. Estes debytoi levyllä Ralph Peerin Victoria Recordsille Memphisissä vuonna 1929. Levytysyhteistyö Nixonin kanssa alkoi vuonna 1935 kappaleilla kuten "Drop Down Mama" ja "Someday Baby Blues". Myöhemmin hän levytti Decca ja Bluebird -merkeille - viimeiset ennen sotaa tehdyt äänitykset ovat vuodelta 1941. Estes palasi levytysstudioon lyhyesti tehtyään Sun Studiolla kappaleet "Runnin' Around" ja "Rats in My Kitchen" vuonna 1952, mutta muuten pysyi julkisuudelta piilossa kaksi vuosikymmentä. Estes ei ollut kovinkaan taitava kitaristi, mutta hieno laulaja, jolla oli erityinen "itkevä" laulutyyli. Varhaisilla levytyksilläänkin hän kuulosti vanhalta mieheltä, jonka vuoksi bluesbuumin aikaan luultiin hänen kuolleen - varsinkin kun Big Bill Broonzy oli näin kirjoittanut. Vuonna 1962 Bob Koester ja Samuel Charters löysivät Estesin, joka oli täysin sokeutunut ja eli köyhyydessä. Estes alkoi keikkailla ja levyttää uudelleen yhdessä Nixonin kanssa, kiertäen myös Eurooppaa ja Japania tehden albumeja Delmark Recordsille. Estes, Nixon ja Rachell esiintyivät myös vuoden 1964 Newport Folk Festivalilla. Estes kuoli sydäninfarktiin kesäkuussa 1977. == Lähteet == == Aiheesta muualla == * * Kuvitettu diskografia * Sleepy John Estes All About Jazzissa Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1889 syntyneet Luokka:Vuonna 1977 kuolleet
Luc Bourdon

Luc Bourdon (16. helmikuuta 1987 Shippagan, New Brunswick, Kanada – 29. toukokuuta 2008 Lamèque, New Brunswick, Kanada) oli lupaava kanadalainen jääkiekkopuolustaja. Bourdon aloitti 16-vuotiaana kaudella 2003–2004 QMJHL- junioriliigassa Val-d'Or Foreursin joukkueessa. Kesällä 2005 Bourdon varattiin NHL:n varaustilaisuudessa, kun Vancouver Canucks huusi hänet kymmenennellä varausvuorolla. NHL:n Central Scouting Service listasi Bourdonin vuoden kuudenneksi lahjakkaimmaksi pohjoisamerikkalaiseksi kenttäpelaajaksi. Bourdon oli jo lähellä NHL-paikkaa Vancouverista syksyllä 2005, mutta jatkoi uraansa kuitenkin vielä QMHJL-sarjassa, jossa kaupattiin kesken kauden Val-d'Or'sta Moncton Wildcatsiin. Bourdon teki Vancouverin kanssa kolmen vuoden sopimuksen 4. toukokuuta 2006. Bourdon aloittikin kauden 2006–2007 Vancouverissa, NHL:ssä. Hän ehti kuitenkin pelata vain yhdeksän ottelua, kun hänet lähetettiin takaisin QMJHL:ään Monctonin joukkueeseen. Bourdon kaupattiin jälleen kesken kauden QMJHL:ssä, kun hänen uudeksi joukkueekseen tuli kesken kauden Cape Breton Screaming Eagles. Bourdonin kausi jatkui vielä AHL:n pudotuspeleissä, kun Cape Breton oli tippunut jatkosta QMJHL:n pudotuspeleistä. Vancouver nosti hänet pelaamaan Manitoba Moose -joukkueeseen AHL:n playoff-otteluita. Bourdonin ensimmäinen kokonainen ammattilaiskausi oli NHL-kausi 2007–2008. Hän pelasi osan kaudesta ylhäällä Vancouverissa ja osan farmisarjassa Manitobassa. Ensimmäisen NHL-maalinsa Bourdon teki 16. marraskuuta 2007 Minnesota Wildia vastaan. Kanadan maajoukkuetta Bourdon edusti monta kertaa nuorten turnauksissa. Vuonna 2005 hän voitti hopeaa 18-vuotiaiden MM-kilpailuissa ja hänet valittiin turnauksen parhaaksi puolustajaksi. Vuosina 2006–2007 hän oli voittamassa nuorten MM-kilpailuista kultaa. Vuonna 2006 Bourdon valittiin turnauksen tähdistökentälliseen. Bourdon kuoli toukokuussa 2008 moottoripyöräonnettomuudessa lähellä kotikaupunkiansa Shippagania. Hän törmäsi moottoripyörällään ajoneuvoyhdistelmään. == Lähteet == == Aiheesta muualla == * Luokka:Kanadalaiset jääkiekkoilijat Luokka:Vancouver Canucksin varaamat pelaajat Luokka:Liikenneonnettomuudessa kuolleet Luokka:Vuonna 1987 syntyneet Luokka:Vuonna 2008 kuolleet
Satanica

Satanica on puolalaisen metalliyhtye Behemothin neljäs studioalbumi, joka on julkaistu vuonna 1999. Albumin musiikki luokitellaan death metaliksi, jossa on vaikutteita black metalista. ==Kappaleet== # # # # # # # # ===2-CD:n rajoitettu painos=== Rajoitettu painos sisältää bonus-CD:n, jolla on livekappaleita Strasbourgista, Ranskasta, 26. helmikuuta 1999. # # # # # # ==Kokoonpano== * Nergal – kitarat, bassokitara, laulu, syntetisaattorit * Inferno – rummut * Les – kitara == Arvostelut == * Imperiumi: 7½/10 == Lähteet == ==Aiheesta muualla== * * Luokka:Behemothin albumit Luokka:Vuoden 1999 albumit
Baška Voda

Baška Voda [] on kunta Split-Dalmatian piirikunnassa Kroatian eteläosassa Adrianmeren rannalla. Baška Vodassa asuu noin 3 000 ihmistä ja se sijaitsee 9,5 kilometriä luoteeseen Makarskasta niin kutsutulla Makarskan rivieralla. == Historia == Baška Voda oli alun perin kalastaja-, talonpoikais- ja kauppiaskylä. Nykyään se on turistialuetta mäntymetsineen ja rantoineen. Kylä mainittiin ensimmäisen kerran vuonna 1688 Coranellin kartassa nimellä Basca. Arkeologisten löydösten perusteella varhaisin asutus alueella on todennäköisesti vähintään pronssikaudelta. Useat historioitsijat (W. Tomaschek, K. Patsch, P. Skok, F.Bulić) ovat liittäneet nimet Bast ja Baška- Voda historialliseen alueeseen nimeltä Biston, joka sijaitsi Solinin ja Naronan välissä. === Nimi === Nimi Baška-Voda on peräisin Bistonista, myyttisestä traakialaisen heimon kantaisästä. Häntä pidettiin Areksen ja kuningatar Kalyrojan, vesistöjen suojelijan, poikana. Näiden jumalien symboleja voidaan edelleen löytää alueen ympäristöstä. == Nähtävyyksiä == * Baška Vodassa on historiallisia muistomerkkejä ja yksi museo. Hautamuistomerkit kantavat 13 vanhimman tunnetun asukkaan nimiä, kuten Ursin, joka syntyi haaksirikon aikaan arviolta vuonna 100–150 eaa. * Vuonna 1750 rakennettu kirkko peruskorjattiin vuonna 1869 ja omistettiin Pyhälle Nikolaukselle. Joka vuosi järjestetään yhdestä viiteentoista kilometriä pitkä kulkue pitkäperjantaina. Myös Pyhän Nikolauksen muistopäivänä 6. joulukuuta järjestetään juhlallisuuksia. == Lähteet == == Aiheesta muualla == * Tietoa alueesta ja ympäristöstä Luokka:Kroatian maantiede
Laura Vandervoort

Laura Dianne Vandervoort (s. 22. syyskuuta 1984 Toronto, Ontario, Kanada) on kanadalainen näyttelijä, joka tuli tunnetuksi televisiosarjoista Hetkessä tähdeksi ja Smallville. == Elämäkerta == Vandervoort syntyi Torontossa Kanadassa, jossa hän nuorena harrasti useita urheilulajeja, kuten jalkapalloa, karatea, koripalloa, tennistä, voimistelua ja baseballia. Karatea hän harrasti 7-vuotiaasta alkaen ja sai toisen asteen mustan vyön ollessaan 16-vuotias. Vandervoort opiskeli Yorkin yliopistossa psykologiaa ja äidinkieltä. === Ura === Näyttelemisen Vandervoort aloitti 13-vuotiaana Tyttöni mun -elokuvan innoittamana, jonka hänen tätinsä oli antanut katsottavaksi. Ensimmäiset roolit olivat kanadalaisen lasten televisiosarjassa Goosebumps vuosien 1997–1998 aikana. Tämän jälkeen Vandervoort esiintyi useimmiten vierailevissa rooleissa televisiosarjoissa, kuten Pelottaako?, Twice in a Lifetime ja Mutant X. Hän esiintyi myös televisioelokuvassa Mom's Got a Date with a Vampire vuonna 2000, josta Vandervoort sai Young Artist -ehdokkuuden parhaasta pääosasta. Sittemmin vuonna 2004 hän tuli tunnetuksi saatuaan pääroolin televisiosarjasta Hetkessä tähdeksi. Sarjan ollessa lopuillaan Vandervoort vieraili muun muassa CSI:ssa ennen kuin hänet valittiin esittämään Kara Zor- Eliä televisiosarjan Smallville 7. tuotantokaudelle. Hän on syntynyt samana päivänä kuin roolihahmonsa. Vandervoort esitti pääosaa vuonna 2014 alkaneessa sarjassa Bitten. == Lähteet == == Aiheesta muualla == * TV.com Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1984 syntyneet Luokka:Elävät henkilöt
Michael Chang (ohjaaja)

Michael Chang on yhdysvaltalainen animaatio-ohjaaja ja animaattori, joka tuli tunnetuksi ohjattuaan yli 20 jaksoa Teen Titans -animaatiosarjassa. Hän aloitti uransa vuonna 2000 animaatiosarjassa Roughnecks: The Starship Troopers Chronicles. ==Filmografia== ===Elokuvat=== * Teen Titans: Trouble in Tokyo (2006) – ohjaaja * Wonder Woman (2009) – storyboard * Superman/Batman: Public Enemies (2009) * Justice League: Crisis on Two Earths (2010) * Superman/Batman: Apocalypse (2010) – storyboard * All-Star Superman (2011) – storyboard * Catwoman (2011) – storyboard * Superman vs. The Elite (2012) – ohjaaja * Batman: The Dark Knight Returns, Part 1 (2012) – storyboard ===Televisiosarjat=== * Roughnecks: The Starship Troopers Chronicles (2000) * Heavy Gear: The Animated Series (2001) * Teen Titans (2003–2006) * Batman – pelottomat (2008–2011) * Young Justice (2011) * Teini-ikäiset mutanttininjakilpikonnat (2012) ==Aiheesta muualla== * Luokka:Animaatio- ohjaajat Luokka:Yhdysvaltalaiset animaattorit Luokka:DC-animaatioiden tekijät Luokka:Syntymävuosi puuttuu Luokka:Elävät henkilöt
Massimo Fabbrizi

Massimo Fabbrizi (s. 27. elokuuta 1977 San Benedetto del Tronto) on italialainen haulikkoampuja ja maailmanmestari. Massiomo Fabbrizi on saavuttanut MM-kilpailuissa kuusi mitalia trapissa. Ensimmäisen MM-mitalinsa hän saavutti Nikosiassa 2003 voittaen joukkuehopeaa. Lonatossa 2005 Fabbrizi voitti henkilökohtaisen ja joukkuemaailmanmestaruuden, sekä Nikosiassa 2007 joukkuehopeaa. Vuoden 2009 MM-kilpailuissa Mariborissa hän otti joukkuemaailmanmestaruuden lisäksi henkilökohtaista hopean. Fabbrizi sijoittui Lontoossa 2012 olympiahopealle kroatilaisen Giovanni Cernogorazin jälkeen. Cernogoraz ja Fabbrizi olivat tasoissa varsinaisen kilpailun jälkeen, ja uusintalaukauksilla Fabbrizi ampui kuudennen laukauksensa ohi. ==Lähteet== * * === Viitteet === Luokka:Italialaiset ampujat Luokka:Italialaiset olympiamitalistit Luokka:Vuonna 1977 syntyneet Luokka:Elävät henkilöt
Massimiliano Mola

Massimiliano Mola (s. 1. joulukuuta 1971 Fasano) on italialainen haulikkoampuja. Massimiliano Mola on saavuttanut MM-kilpailuissa Lonatossa 2005 joukkuemaailmanmestaruuden ja henkilökohtaisen hopean trapissa. ==Lähteet== *Profiili ISSF Newssissä *ISSF:n tietokanta Luokka:Italialaiset ampujat Luokka:Vuonna 1971 syntyneet Luokka:Elävät henkilöt
Wang Nan

Wang Nan (s. 22. heinäkuuta 1978) on kiinalainen haulikkoampuja. Wang Nan on saavuttanut MM-kilpailuissa neljä mitalia kaksoistrapissa. Ensimmäiset mitalinsa hän saavutti Lonatossa 2005 voittamalla joukkumaailmanmestaruuden ja henkilökohtaisen hopean. Lisäksi Wang on saavuttanut joukkuehopeaa Zagrebissa 2006 ja Nikosiassa 2007. ==Lähteet== *Profiili ISSF Newsissä *ISSF:n tietokanta Luokka:Kiinalaiset ampujat Luokka:Vuonna 1978 syntyneet Luokka:Elävät henkilöt
Enterprise Ireland

Enterprise Ireland on Irlannin taloutta kehittava valtion organisaatio, jonka kohteena on teknologia ja vienti. Sen toimintatapa on rahoitus ja neuvonta. Sillä on 13 toimipaikkaa Irlanninssa ja 34 kansainvälisen toimiston verkosto. ==Katso myös== * TAFTIE ==Aiheesta muualla== * Enterprise Ireland Luokka:Suunnittelu ja innovaatio Luokka:Irlannin talous
Jesse Fuller

Jesse Fuller (12. maaliskuuta 1896 Jonesboro, Georgia – 29. tammikuuta 1976 Oakland, Kaliforniahttp://www.allmusic.com/artist/p343) oli yhdysvaltalainen bluesmuusikko, kitaristi, huuliharpisti ja laulaja. Yhden miehen yhtyeenä soittaneen Fullerin tunnetuimpia kappaleita ovat "San Francisco Bay Blues" ja "Beat It on Down the Line" (ensimmäistä on versioinut Janis Joplin, jälkimmäistä Grateful Dead). == Varhaiset vaiheet == Fuller syntyi Jonesborossa lähellä Atlantaa. Fuller annettiin kasvatiksi hyvin pienenä maalle, jossa häntä kohdeltiin huonosti. Vartuttuaan hän teki monenlaisia töitä, Fuller oli muun muassa paimenena, työskenteli harja- ja tynnyritehtaalla, kengänkiillottajana ja teki veistotöitä. Fuller muutti länsirannikolle 1920-luvulla ja oli extrana mukana elokuvissa The Thief of Bagdad, East of Suez, Hearts in Dixie ja End of the World. Hän asettui asumaan Oaklandiin ja työskenteli Southern Pacific Railroad -yhtiössä. Toisen maailmansodan aikaan hän työskenteli laivatelakalla hitsaajana, mutta sodan jälkeen työnsaanti oli mustalle vaikeaa. Suunnilleen 1950-luvun alussa Fuller alkoi ammattilaismuusikon uransa. == Musiikkiura == Fuller ei ollut koskaan elättänyt itseään aiemmin musiikilla, mutta hän oli kyllä opetellut soittamaan kitaraa ja opetellut erilaisia kappaleita: country bluesia, työlauluja, balladeita, hengellisiä lauluja ja instrumentaaleja. Aloittaessaan ammattilaisena, hän totesi soittokumppanien löytämisen vaikeaksi ja niinpä Fuller aloitti yhden miehen yhtyeenä. Fuller alkoi soittaa baareissa ja klubeissa San Franciscossa, Oaklandissa ja Berkeleyssä ja saavutti tunnettuutta esiinnyttyään televisiossa sekä San Franciscon Bay Arealla että Los Angelesissa. Uran lähti todella liikkeelle vuonna 1954, jolloin hän kirjoitti kappaleen "San Francisco Bay Blues". Se auttoi häntä saamaan levytyssopimuksen ja seuraavana vuonna ilmestyi Cavalier-merkillä albumi Folk Blues: Working on the Railroad with Jesse Fuller. Albumin menestyi ja myöhemmin Fuller levytti myös muun muassa Good Time Jazz ja Prestige -merkeille. 1950-lopulla ja 1960-luvun alussa Jesse Fullerista tuli yksi bluesbuumin avainhahmoja ja hän kiersi keikkailemassa ympäri Yhdysvaltoja ja Eurooppaa aina kuolemaansa asti. Bob Dylanin ensimmäisen levyn ensimmäinen kappale on Jesse Fullerin "You're No Good"http://www.wirz.de/music/fullefrm.htm. == Fotdella == Yhden miehen yhtyeenä esiintynyt Fuller tunnetaan musiikkinsa ohella kehittämästään laitteesta, fotdellasta. Fotdella oli bassoinstrumentti, jota soittaja soitti jalallaan. Instrumentti muodostui isosta kontrabasson näköisestä laatikosta, johon oli kiinnitetty kuusi bassokieltä. Näitä soitettiin pedaaleilla, joista jokaisessa oli pehmustettu vasara, joka painettaessa löi kieltä pianon tapaan. == Lähteet == == Aiheesta muualla == * * Kuvitettu diskografia * Kuva Jesse Fullerista fotdellan kanssa Luokka:Yhdysvaltalaiset bluesmuusikot Luokka:Yhdysvaltalaiset huuliharpistit Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1896 syntyneet Luokka:Vuonna 1976 kuolleet
ENEA

Agenzia nazionale per le nuove tecnologie, l'energia e lo sviluppo economico sostenibile (ENEA) on Italian valtion teknologian, energiatutkimuksen ja ympäristötutkimuksen tutkimuskeskus, joka perustettiin vuonna 1982. Aluksi ENEA tarkoitti Energia Atomica e Energie Alternative eli vain ydinenergiatutkimusta. ==Tutkimuskeskukset== * Rooma, pääkonttori * Bologna, tutkimuskeskus * Brasimone, tutkimuskeskus * Brindisi, tutkimuskeskus * Casaccia, tutkimuskeskus (Rooma) * Faenza, tutkimuskeskus * Frascati, tutkimuskeskus * Ispra, tutkimuskeskus, joka sijaitsee Euroopan komission Joint Research Centerin alueella * Portici, tutkimuskeskus * Santa Teresa (Lerici), tutkimuskeskus * Saluggia, tutkimuskeskus * Trisaia, tutkimuskeskus == Katso myös == * TAFTIE == Aiheesta muualla== *ENEA - ENEAn sivusto * CRESCO - Supercomputing and ENEA- Grid Center (Centro computazionale di RicErca sui Sistemi COmplessi) * Meta-Knowledge Engineering & Management (MKEM): High- Intelligent Socio-Cognitive Systems * Thermal-Fluid Dynamics * Biosensors & Bioelectronics - COSMIC: COupling Smart Molecules Into Chips Luokka: Tekniikan tutkimuslaitokset
Rigorismi

Rigorismilla (< = jäykkä, jyrkkä, varsinkin moraalisessa mielessä) ymmärretään yleensä jonkin kristinuskoon kuuluvan lain, ohjeen tai tavan jyrkkää ja ehdotonta noudattamista. Erityisesti termillä on tarkoitettu eettisten käyttäytymistapojen ankaraa tulkintaa. ==Lähteet== Luokka:Kristillinen etiikka
DIFF – Ingenjörerna i Finland

DIFF – Ingenjörerna i Finland (DIFF) on ruotsinkielinen, itsenäinen, sitoutumaton ammattiliitto insinööreille ja insinööriopiskelijoille. DIFF on Akavan ainoa ruotsinkielinen liitto. DIFF perustettiin 1936 ja sillä on noin 3 300 jäsentä, joista noin 600 on insinööriopiskelijoita. Liitolla on paikallisosastot Pohjanmaalla ja Turun seudulla. ==Lähteet== ==Aiheesta muualla== * Diff.fi Luokka:Ylemmät Toimihenkilöt YTN
Subtítulo

Subtítulo on folklaulaja Josh Rousen kuudes studioalbumi, joka julkaistiin 21. maaliskuuta 2006. == Kappaleet == # # # # # # # # # # # == Arvostelut == * Metacritic: 68/100Metacritic: Reviews for Subtítulo by Josh Rouse * AllMusic: AllMusic review * The A.V. Club: The A.V. Club: Album review * Pitchfork: 3.7/10 Pitchfork Media review * Soundi: Soundi: Levyarvio == Lähteet == == Aiheesta muualla == * Subtítulo discogs.com -sivustolla Luokka:Vuoden 2006 albumit Luokka:Josh Rousen albumit
Plastron (miekkailu)

Plastron eli suojaliivi () on miekkailussa käytetty suojavaruste, jota pidetään miekkailutakin alla. Miekkailun sääntöjen mukaan plastron on valmistettava 800 newtonia vastustavasta kankaasta. Alle 12-vuotiaille riittää 350 newtoninen. Plastronin tarkoitus on tarjota lisäsuojaa mahdollisesti miekkailutakin saumojen läpi tulevilta pistoilta. == Lähteet == Luokka:Miekkailu Luokka:Suojavarustus
Pilum

Pilum (, monikossa pila) oli antiikin Rooman legioonalaisten käyttämä raskas heittokeihäs. Keihäs oli tavallisten rivisotilaiden hyökkäysaseena aina kolmannelle vuosisadalle saakka, jolloin se jäi vähittäin pois käytöstä. (englanninkielinen alkuteos: The Complete Roman Army, Thames&Hudson; Ltd., 2003). Se oli noin kaksi metriä pitkä ja painoi kahdesta viiteen kilogrammaa. Aseen tehokas kantama oli noin 15 metriä, ja se heitettiin etenevään vihollisrivistöön ennen siirtymistä miekan (gladiuksen) ja kilven käyttöön. == Pilumin käyttö == Pilumin pitkä ja kapea kärki lävisti vihollisten haarniskat ja kilvet tehokkaasti. Se tappoi vastustajan tai hankaloitti tämän liikkeitä jäädessään roikkumaan kilvestä. Vihollinen ei puolestaan voinut hyödyntää pilumia taistelussa, koska sen ohut kärki vääntyi onnistuneessa torjunnassa poikkeuksetta käyttökelvottomaksi. Tiukka kuri oli tarpeen, etteivät legioonalaiset intoutuneet heittämään keihäitään ennen aikojaan. == Pilumin rakenne == Terävä rautapiikki voitiin kiinnittää puiseen varteen kahdella tavalla. Joidenkin pilumien rautakärjet päättyivät holkkiin, ja liitosta lujitti puuvarren ympärille kierretty rautarengas. Yleisempi ja yksinkertaisempi tapa oli kuitenkin takoa kärjen perään leveä, suorakulmainen ruoto, joka sovitettiin puuhun koverrettuun uraan kuin puukko tuppeen ja kiinnitettiin paikoilleen kahdella naulalla. Rooman ajan korkokuvissa ja veistoksissa on kuvattu myös kantapiikeillä varustettuja pilumeja ja pallonmuotoisia, rautapiikin alapuolelle kiinnitettyjä lyijypainoja, joilla todennäköisesti pyrittiin lisäämään keihään iskuvoimaa kohdistamalla painoa kärjen taakse. Varmuutta näiden lisävarusteiden käytön laajuudesta ei silti ole. Joskus harvoin sotilaat lisäsivät keihääseen oma-aloitteisesti kädensijan eli kouraimen, jos aikoivat käyttää pilumia lähitaistelussa. Varhaiskeskiaikainen ango on hyvin paljon pilumia muistuttava keihäs. thumb|left|Roomalainen Antoninianus-kolikko, jossa keisari Caruksen poika Carinus, pitelee käsissään pilumia ja maapalloa. == Lähteet == == Aiheesta muualla == *Kuvia pilumeista ja muista roomalaisista aseista (englanniksi) Luokka:Heittoaseet Luokka:Keihäät Luokka:Rooman sotahistoria
John Cygan

John Cygan (27. huhtikuuta 1954 New York, New York – 13. toukokuuta 2017 Los Angeles, Kalifornia) oli yhdysvaltalainen näyttelijä. ==Ura== Cygan esiintyi ensi kerran televisiossa vuonna 1990, ja kaksi vuotta myöhemmin hän sai ensimmäisen pääroolin lyhytkestoisessa tilannekomediasarjassa Bob. Sittemmin Cygan vieraili useissa televisiosarjoissa, kuten Kuuma piiri, Frasier, Diagnoosi: Murha, Tohtori Becker, NYPD Blue ja Amyn lailla. Lisäksi hän teki televisioroolien ohella useita äänirooleja videopeleihin vuodesta 2001 lähtien. Cygan oli muun muassa Solidus Snaken äänenä Metal Gear Solid 2: Sons of Liberty -pelissä sekä Rautamiehenä X-Men Legends II: Rise of Apocalypse- ja Marvel: Ultimate Alliance -peleissä. ==Lähteet== ==Aiheesta muualla== * TV.com * Wookieepedia, the Star Wars wiki * Voice Chasers * MobyGames Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 2017 kuolleet Luokka:Vuonna 1954 syntyneet
Country Mouse City House

Country Mouse City House on folklaulaja Josh Rousen seitsemäs studioalbumi. Sen julkaisi Bedroom Classics vuonna 2007. == Kappaleet == # # # # # # # # # == Arvostelut == * Allmusic: Allmusic review == Lähteet == == Aiheesta muualla == * Country Mouse City House discogs.com -sivustolla Luokka:Vuoden 2007 albumit Luokka:Josh Rousen albumit
Mikko Mäenpää

Mikko Pekka Mäenpää (s. 8. elokuuta 1954 Helsinki) on STTK:n entinen puheenjohtaja ja yhteiskunnallinen vaikuttaja. Mäenpää toimi STTK:n puheenjohtajana vuosina 2000-2013. Ennen STTK:ta hän työskenteli muun muassa STTK:n jäsenliiton STTK-J:n eli nykyisen Palkansaajajärjestö Pardian puheenjohtajana, Valtion Teknillisten Keskusliiton puheenjohtajana ja Helsingin yliopiston ylioppilaskunnan pääsihteerinä. STTK:laiset ammattiliitot pyysivät toukokuussa 2008 Mikko Mäenpäätä jatkamaan puheenjohtajana vielä seuraavalle kaudelle. STTK:n liittokokous valitsikin yksimielisesti Mikko Mäenpään uudelle puheenjohtajuuskaudelle Helsingissä 5. marraskuuta 2009. Mäenpään viimeinen puheenjohtajuuskausi STTK:ssa päättyi joulukuussa 2013. Mäenpäällä on ollut useita luottamustoimia. Hän on ollut muun muassa Varman hallituksen varapuheenjohtaja sekä talousneuvoston ja Eläketurvakeskuksen edustajiston jäsen. Lisäksi hän on ollut jäsenenä Koulutusrahaston,Työttömyysvakuutusrahaston ja Ulkopoliittisen instituutin neuvottelukunnissa. Kansainvälisissä luottamustehtävissä hän on ollut muun muassa Euroopan Ammatillisen Yhteisjärjestön EAY:n hallituksen ja työvaliokunnan jäsen sekä Pohjolan ammatillisen yhteisjärjestön PAY:n hallituksen jäsen. == Yksityiselämä == Mäenpää on naimisissa, ja hänellä on kaksi aikuista lasta. Mäenpää harrastaa golfia, uintia, mökkeilyä ja elokuvia. == Lähteet == Luokka:Suomalaiset ammattiyhdistysjohtajat Luokka:Suomalaiset elinkeinoelämän vaikuttajat Luokka:Vuonna 1954 syntyneet Luokka:Elävät henkilöt Luokka:STTK